Близко до развръзката : Броенето на бюлетините за нов президент на САЩ е към края си Кандидатът на Демократическата партия е на крачка от победата Невада при преброяването на 87 % от подадените гласове кандидатът на демократите Джо Байдън води с 49 , 8 % срещу Доналд Тръмп , който е с 48 % . За двамата кандидати за следващ президент на САЩ в щата са гласували съответно 632 558 и 609 901 . В Джорджия Байдън е на косъм пред Тръмп - 49 , 4 срещу 49 , 3 % при преброяване на 99 % от подадените гласове . Надпреварата за Пенсилвания също е оспорвана . В този щат начело е отново Байдън . При преброяването на 99 % от гласовете той се радва на подкрепата на 3 337 069 гласоподаватели или на 49 , 6 % . Тръмп изостава с 0 , 2 % и до момента има подкрепата на 3 308 182 души , информира " Фокс нюз " . В Северна Каролина Тръмп уверено води с 50 , 1 % пред Байдън , който е с 48 , 7 % при преброяване на 99 % от подадените гласове . По - рано кандидатът от Демократическата партия Байдън заяви : „ Засега не сме готови да обявим победа , но числата ясно ни казват : ще спечелим тази надпревара … Побеждаваме в Аризона , побеждаваме в Невада . Нашата преднина в Невада се удвои . Готови сме да спечелим над 300 гласа в Избирателната колегия ” , каза Байдън . Той отбеляза , че за него са гласували над 74 млн . американци и това е повече от „ който и да е президент в историята на САЩ ” .